สังคมข่าวหุ้น
*หุ้นไทยสัปดาห์ที่ผ่านมาสามารถกลับมายืนเหนือ 1,800 จุด หลังหุ้นกลุ่มพลังงานกลับมาเป็นพระเอกดันดัชนี  แต่อย่านิ่งนอนใจ ล่าสุดประธานาธิบดีโดนัลด์ ทรัมป์ ออกมาโวย ว่าราคาน้ำมันพุ่งสูงขึ้นอย่างมาก นี่เป็นเรื่องที่ไม่ดี และยอมรับไม่ได้ ขณะที่รัสเซียมีท่าทีจะถอนตัวออกจากข้อตกลงลดกำลังผลิตน้ำมันก่อนสิ้นปีนี้ ฝันของซาอุดีอาระเบียที่อยากเห็นราคาพุ่งขึ้นระดับ 80-100 ดอลลาร์คงเป็นไปได้ยากแล้ว ดังนั้นโอกาสที่หุ้นจะปรับตัวลดลงในสัปดาห์นี้จึงเป็นไปได้สูง ต้องมาลุ้นงบ บจ. ที่จะทยอยประกาศ แนวรับ 1,780 จุด แนวต้าน 1,810 จุด
23 เม.ย. 2561

เกียรติก้อง ว่องไวยากร
*หุ้นไทยยืนเหนือ 1,800 จุด ได้อีกครั้ง
*หุ้นไทยสัปดาห์ที่ผ่านมาสามารถกลับมายืนเหนือ 1,800 จุด หลังหุ้นกลุ่มพลังงานกลับมาเป็นพระเอกดันดัชนี  แต่อย่านิ่งนอนใจ ล่าสุดประธานาธิบดีโดนัลด์ ทรัมป์ ออกมาโวย ว่าราคาน้ำมันพุ่งสูงขึ้นอย่างมาก นี่เป็นเรื่องที่ไม่ดี และยอมรับไม่ได้ ขณะที่รัสเซียมีท่าทีจะถอนตัวออกจากข้อตกลงลดกำลังผลิตน้ำมันก่อนสิ้นปีนี้ ฝันของซาอุดีอาระเบียที่อยากเห็นราคาพุ่งขึ้นระดับ 80-100 ดอลลาร์คงเป็นไปได้ยากแล้ว ดังนั้นโอกาสที่หุ้นจะปรับตัวลดลงในสัปดาห์นี้จึงเป็นไปได้สูง ต้องมาลุ้นงบ บจ. ที่จะทยอยประกาศ แนวรับ 1,780 จุด แนวต้าน 1,810 จุด
*งบแบงก์  ไตรมาสแรกดีเกินคาด โต 1.40% ถ้าเทียบกับปีก่อน แต่ถ้าเทียบกับไตรมาสก่อนแล้วดีกว่ามาก 32.98% หลายแบงก์ดีกว่าคาด ทั้งไทยพาณิชย์  BBL ของเฮียโทนี่ และ KBANK ของเสี่ยปั้น ส่วนแบงก์เล็กและกลาง กำไรพุ่ง โดยเฉพาะ LHBANK CIMBT แต่ต้องมาดูกันในไตรมาสที่สอง ที่จะเริ่มมีผลกระทบจากยกเลิกค่าธรรมเนียม งานนี้วัดฝีมือผู้บริหารกันจริงๆ ว่าจะหารายได้อะไรมาทดแทนส่วนที่จะหายไป
*กระแสควบรวมกิจการธนาคารพาณิชย์เริ่มมา แต่ตอนนี้คู่จิ้นยังไม่ชัดเจน ทางกรุงไทย กับ ทหารไทย ก็ยังมีอาการกล้าๆ กลัวๆ หากไม่มีสัญญาณชัดเจนจากเฮียอภิศักดิ์ รมว.คลัง ก็คงไม่มีใครอยากจะควบกัน บอร์ดทหารไทยจะมีการคุยกันวันที่ 25 เม.ย.นี้ แต่จะมีอะไรคืบหน้าหรือเปล่าไม่รู้ ต้องมารอลุ้นกัน ส่วนรายอื่นคงรอดูพระคู่นางก่อนตัดสินใจ
*ACAP ของสุกัญญา สุขเจริญไกรศรี ประธานเจ้าหน้าที่บริหาร บริษัท เอเชีย แคปปิตอล กรุ๊ป ราคาขยับเหนือ 11 บาท ส่งสัญญาณข่าวดีที่กำลังจะมาพร้อมพันธมิตรจีนเร็วๆ นี้ ส่วนผลประกอบการไตรมาสแรกของบริษัท คาดว่าจะออกมาแจ๋ว กลางเดือน พ.ค.นี้ แรงเก็งกำไรเริ่มทยอยเข้ามา หากดูราคาก่อนหน้านี้แถว 20 บาท ก็น่าสนอยู่ ดีกว่าหุ้นหลายตัวในกลุ่มเดียวกันเสียอีก
*ชูชาติ เพ็ชรอำไพ ประธานกรรมการบริหาร บริษัท เมืองไทย ลิสซิ่ง หรือ MTLS นั่งยิ้มหลังกองทุนเข้ามาเก็บหุ้น เก็งผลประกอบการที่กำลังจะออกมา งานนี้ไม่ได้โม้ เพราะเฮียแกพูดทีไรไม่เคยพลาด โบรกฯคาดว่าไตรมาสแรกจะโตกว่า 51%  ราคาตอนนี้เกือบจะ 40 บาทแล้ว แพงไปหรือยังพอเล่นเก็งกำไรได้ เป้าหมาย 48 บาท
*LOXLEY  ของธงชัย ล่ำซำ  ประธานกรรมการบริษัท ราคาขยับรับหวยออนไลน์ แต่ก็ต้องขอบอกว่ายังไม่ใช่เรื่องง่ายที่จะได้ทำ รอกันมาก็นาน  แต่งานนี้ล็อกซเล่ย์มีไพ่เด็ด หากชนะคดีที่ศาลปกครองก็จะรับทรัพย์โดยไม่ต้องไปเหนื่อยถึง 3 พันล้านบาท จากค่าชดเชยความเสียหายที่โครงการล่าช้า หรือที่เรียกกันว่าค่าโง่ แบบนี้กองสลากรีบทำจะไม่ดีกว่าหรือ ดีกว่าเสียตังค์ฟรี แล้วไม่ได้อะไร จริงมั้ย
*ชื่อของ “แจ็ค หม่า” เจ้าของอาลีบาบา ขายได้จริงๆ  หลังมาเซ็นเอ็มโอยูกับฝ่ายไทยร่วมลงทุนใน  EEC งานนี้บริษัท ดับบลิวเอชเอ คอร์ปอเรชั่น หรือ WHA ของ จรีพร จารุกรสกุล ประธานเจ้าหน้าที่บริหาร รับอานิสงส์ไปเต็มๆ เนื่องจากมีธุรกิจ ทั้งธุรกิจขายที่ดินในนิคมใน EEC มากกว่า 9 พันไร่ รวมทั้งธุรกิจโลจิสติกส์คลังสินค้า ส่วนของ AMATA ของเฮียวิกรม กรมดิษฐ์ ก็เป็นเจ้าใหญ่ในพื้นที่ EEC มีพื้นที่นิคมมากที่สุด 1.3 หมื่นไร่  งานนี้ยอดขายน่าจะทุบสถิติจนนับเงินไม่ทัน ราคาเก็งกำไรแถว 36 บาท อัพไซด์เหลืออีกเยอะ
*สวัสดิ์ นฤวรวงศ์ รองกรรมการผู้จัดการใหญ่ และ Chief Life Operation Officer บริษัท ไทยประกันชีวิต จำกัด (มหาชน) แจ้งว่า จากการตรวจสอบข้อมูลผู้ประสบภัยในช่วงเทศกาลสงกรานต์ ในช่วง 7 วันอันตราย ระหว่างวันที่ 11-17 เมษายน 2561 จากฐานข้อมูลกรมป้องกันและบรรเทาสาธารณภัย (ปภ.) กระทรวงมหาดไทย พบว่ามีผู้เอาประกันของบริษัทฯ เสียชีวิตจำนวน 17 ราย คิดเป็นวงเงินความคุ้มครอง 6,268,288 บาท โดยล่าสุดได้ดำเนินการอนุมัติจ่ายสินไหมทดแทนไปแล้วจำนวน 5 ราย รวมเป็นเงิน 822,234 บาท